Lav et referat af nedenstående tekst:

Tekst:
Onsdag eftermiddag blev der lagt sidste hånd på en bred politisk aftale mellem alle Folketingets partier om fordelingen af midler fra Hav- og Fiskeriudviklingsprogrammet for 2018-2020. I alt er der sat 972 millioner kroner af til en række tilskudsordninger, der skal fremme dansk fiskeri og akvakultur. - Vi har indgået en bred politisk aftale til gavn for hele erhvervet i de kommende år. Det er vigtigt, at vi fremtidssikrer dansk fiskeri, og derfor er jeg meget tilfreds med, at alle Folketingets partier er blevet enige om en aftale, som virkelig kan give vind i sejlene for både de større fartøjer og de små kuttere. Det skal skabe mere liv på havnene rundt omkring i landet, siger miljø- og fødevareminister Esben Lunde Larsen i en pressemeddelelse. Med aftalen afsættes der blandt andet flere midler til investeringer i fartøjer, der kan give fiskere tilskud til fx nye redskaber eller ombygninger ombord. Som noget nyt bliver det også muligt at søge om støtte til investeringer i arbejdsmiljø. Samtidig er der øremærket 53 mio. kroner til forskellige initiativer målrettet kystfiskeri. Rammen for Hav- og Fiskeriudviklingsprogrammet for 2018-2020 er på ca. 972 mio. kr. og heraf finansieres ca. 70 pct. af EU-midler. EU-finansieringsprocenten er forskellig fra ordning til ordning. Aftalen vil blive ind-budgetteret på finansloven for 2018. Inden aftalen kan udmøntes, skal Danmark indsende en programændring til Kommissionen.

Referat:
Regeringen og Folketingets partier har indgået en aftale med alle Folketingets partier om Hav- og Fiskeriudviklingsprogrammet, der skal sikre fortsat fremgang i dansk fiskeri og akvakultur de kommende år.